Source: http://www.csmoradea.ro/csm-csu-oradea-s-a-calificat-in-doua-din-cele-trei-situatii-anterioare-in-care-a-pierdut-avantajul-terenului-propriu/
Timestamp: 2018-05-27 04:53:50+00:00

Document:
www.csmoradea.ro | CSM CSU Oradea s-a calificat în două din cele trei situații anterioare în care a pierdut avantajul terenului propriu
CSM CSU Oradea s-a calificat în două din cele trei situații anterioare în care a pierdut avantajul terenului propriu
CSM CSU Oradea se află la egalitate în seria cu BCM U FC Argeș Pitești, contând pentru primul tur al playoff-ului Ligii Naționale de baschet masculin – ediția 2017/18. În urma partidelor desfășurare la Arena Antonio Alexe în cursul săptămânii precedente cele două formații sunt la 1-1, în seria care se desfășoară pe formatul cel mai bun din cinci partide.
În așteptarea următoarelor două încleștări, programate a se desfășura la Pitești, facem o scurtă incursiune în istoria participărilor CSM-ului în playoff-ul LNBM. Roș-albaștrii se situează în această postură, adică 1-1 la general în serii de playoff începute la Arena Antonio Alexe pe formatul cel mai bun din cinci partide (adică primele două partide au avut loc pe teren propriu), pentru a 4-a oară.
Precedentele trei s-au consemnat în următoarele cazuri:
Sezonul 2012/13, Turul 1 – CSM Oradea vs U-Mobitelco Cluj-Napoca
După 1-1 la Oradea, CSM-ul și-a asigurat calificarea prin prisma celor două victorii repurtate la Sala Horia Demian din Cluj-Napoca. Seria s-a încheiat cu scorul general de 3-1.
Sezonul 2012/13, Semifinale – CSM Oradea vs CSU Asesoft Ploiești
După 1-1 la Oradea, Asesoftul și-a exploatat avantajul obținut impunându-se în jocurile de la Ploiești. Seria s-a terminat cu scorul general de 3-1 în favoarea prahovenilor.
Sezonul 2015/16, Finala – CSM CSU Oradea vs BC Mureș
După 1-1 la Oradea, situația s-a repetat la Tîrgu Mureș. Seria a revenit la Arena Antonio Alexe pentru jocul decisiv, adjudecat de roș-albaștri. Așadar, scorul general a fost de 3-2 în favora bihorenilor.
Observăm că două din precedentele trei cazuri au consemnat victoria finală a CSM Oradea în pofida faptului că a pierdut avantajul terenului propriu. Deosebirea, așa cum s-a remarcat într-un material anterior, constă în faptul că pentru prima dată în istoria participărilor în playoff, CSM Oradea a pierdut Meciul 1 al unei serii începute pe teren propriu.
Meciurile 3 și 4 ale seriei cu Piteștiul se dispută miercuri (09.05), ora 17:30, respectiv vineri (11.05), ora 20:00. Ambele jocuri au loc la Sala Sporturilor Trivale, fiind transmise în direct la DigiSport.
tags: baschet bcm u fc arges pitesti csm csu oradea istoric oradea playoff
Programul următoarelor meciuri în seria de playoff Oradea vs Pitești
Echipa de handbal se deplasează la Sighișoara

References: CSM 

CSM 

CSM 
 CSM 
 CSM 
 CSM 
 CSM 
 CSM 
 csm